stanford-oval/wikipedia huggingface dataset:
רותם אנרגיה מחצבים
השפעה על הסביבה

במהלך השנים 2021-2022 השותפות ערכה דוח אימפקט ביחד עם חברת דלויט. השותפות בחנה את השפעת הפעילות שלה על 3 מדדים:
הערכת התרומה של פעילות השותפות לטיפול בפסולת ולחיסכון באתרי הטמנה וקרקעות בדרום הארץ- נמצא כי טיפול מצטבר של 6.8-7.3 מיליון טון פסולת פלסטיק עד שנת 2050, עשוי לצמצם את משקל הפסולת המוטמנת באזור הדרום בכ6-9% ואת נפח הפסולת המוטמנת באזור הדרום בכ13-22%. נמצא כי בתרחיש נמוך צפוי הפרויקט למנוע את הצורך בהקמת 1.7 מטמנות ו-19,100 דונם ובתרחיש גבוה 2.7 מטמנות ו-30,600 דונם.
הערכת התרומה הפוטנציאלית של פעילות השותפות לחיסכון בהוצאה הציבורית על בריאות הציבור- ממצאי הדוח מראים כי חיסכון הפליטות השנתי הצפוי מהפעילות מוערך בכ-4,077 טון מזהמים, כאשר כ-99.6% מהם הם מזהמי אוויר. כתוצאה מכך צפויה פעילות המתקן לחסוך למערכת הבריאות בין 200 מיליון ₪ בשנה ועד ל-400 מיליון ₪ בתרחיש הגבוה.
הערכת התרומה של פעילות השותפות לצמצום אירועי דליפות נפט הנובעות מיבוא נפט לישראל- הקמת המתקן עשויה להוריד את תדירות האירועים בהם דלפה כמות משמעותית של נפט כתוצאה מייבוא נפט לישראל בכ-2.7-4.3%. היקף הנפט שדליפתו תחסך מוערך בכ-438 עד כ-698 אלף טון.
תהליך הכרייה

עתודות פצלי השמן בשטח תגלית רותם מזרח נאמדות בכ-245 מיליון טון, מהם ניתן להפיק כ-135 מיליון חביות נפט שיגדילו את היקף ייצור הנפט בישראל והפחתת התלות בייבוא נפט ממדינות זרות. רותם אנרגיה מחצבים מתעתדת להקים במישור רותם מתקן להפקת נפט וחשמל, אשר יוזנו בכ-1.35 מיליון טון פצלי שמן שייכרו בשטח ובכ-200,000 טון פסולת פלסטיק המיועדת להטמנה. אולם, התרומה האנרגטית של פסולת הפלסטיק תהווה כ-60% מהתהליך, בעוד פצלי השמן יהוו כ-40% בלבד.
בשונה מהפקת פצלי השמן בעמק האלה, שם מדובר בשכבות עמוקות שאינן מאפשרות כרייה פתוחה, ובשונה ממקומות שונים בארצות הברית, שם הנפט הנוזלי לכוד בשכבות עמוקות ונדרש ביצוע סידוק הידראולי (Fracking) בפצלים לשם שחרור הנפט הלכוד ולאחר מכן ביצוע קידוחים להפקתו – במישור רותם מצויים הפצלים קרוב לפני הקרקע דבר המאפשר כרייה פתוחה שמאפשרת להפחית את כמות הפליטות המזהמות וזיהום מי התיהום, בהשוואה לכרייה סגורה. שיטות לכרייה סגורה (תת-קרקעית) משמשות במכרות פצלי שמן באסטוניה (משם הובאה הטכנולוגיה). לפי דו״ח של משרד הביקורת הראשי של אסטוניה משנת 2014: "זיהום האוויר שנגרם כתוצאה מהסקטור של פצלי השמן מהווה יותר מ-70% מכל הפליטות באסטוניה, והפליטות של תעשיית הפצלים מגיעה לכ-70% מהפסולת הבלתי-מזיקה, ול-82% מהפסולת המזיקה".
שיטת ההפקה של רא"מ היא שיטת ה-ex-situ המבוססת על כריית פצלי השמן במכרה פתוח (וזאת להבדיל מאסטוניה המשתמשת בשיטת כרייה תת-קרקעית). פצלי השמן מועברים במצבם הגולמי באמצעות מסוע למתקן ההפקה שיוקם בסמוך לשטח המכרה ולהמשך עיבוד בתנאים סגורים ומבוקרים יחד עם פסולת פלסטיק לשם הפקת נפט וחשמל.
הערות שוליים

1 2 3 4 5  רותם אנרגיה מחצבים: נתונים כספיים באתר מאי"ה.
1 2 3 4  טכנולוגיה חדשנית ופורצת דרך, באתר rem
↑  שותפות רא"מ, באתר rem
↑  חזי שטרנליכט, "אני כבר לקחתי בעצמי את רוב הסיכונים, המשקיעים ייהנו מהאפסייד", באתר כלכליסט, 5 ביוני 2019
↑   ערן אזרן, המשקיעים הצביעו ברגליים - ומשפחת הייננים מאוסטרליה נכשלה בהנפקה, באתר TheMarker‏, 18 ביוני 2018
↑  קובי ישעיהו, ‏שותפות נפט חדשה הונפקה בבורסה: רא"מ גייסה כ-28 מיליון שקל, באתר גלובס, 19 בנובמבר 2018
1 2  יואב בהט, רישיון פצלי השמן של רותם אנרגיה הוכרז כתגלית, באתר HON מדריכים פיננסיים, ‏ינואר 2019
1 2  ערן סוקול, רותם אנרגיה חתמה מזכר הבנות עם כיל לכריה משותפת של פצלי שמן, באתר ביזפורטל, 14 באוגוסט 2019
1 2 3  TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה
↑  חזי שטרנליכט וליאור גוטמן, איתן כבל מונה לדירקטור בשותפות האנרגיה רא"מ, באתר כלכליסט, 22 בספטמבר 2019
↑  מהפך המיחזור: פסולת פלסטיק תהפוך לנפט סינטטי, באתר בימה
↑  TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה
1 2 3  אתר מאיה - דיווחים
↑  ראם, דו"ח אימפקט, באתר ראם
↑  מינסטר, צבי, תופעות פצלי השמן בישראל, באתר מוסד שמואל נאמן, ‏2013
↑  אבנר הופשטיין, "אזורי הכרייה נראים כמו שטחים ממאדים", באתר זמן ישראל, 22 בדצמבר 2020
↑  Actions of the state in directing the use of oil shale – דו״ח של מבקר המדינה באסטוניה, מתוך אתר מבקרי מדינה אירופיים
יחידת הפירוליזה של טכנולוגיית הEenfit-280 שמצוייה כיום באסטוניה, באמצעותה מתאפשר מחזור הפלסטיק ללא השריפה שלו עם פצלי השמן בסביבה אינרטית נטולת חמצן בריטורט(ראקטור הפירוליזה) בטמפרטורה של 440 מעלות צלזיוס.
רוסטאן

ערך זה עוסק בשומר ראשו של נפוליאון. אם התכוונתם למשורר והמחזאי הצרפתי, ראו .
רוסטאן
רוסטום ראסמאדזה (בארמנית: Ռուստամ Ռազա, בגאורגית: რუსტამ რაზა בסביבות 1782–1845), או בכינוייו רוּסְטָאן וכן רוסטאם ראזה, היה שומר הראש הממלוכי האישי המפורסם של נפוליאון בונפרטה. נחשב אתנית לגאורגי ו-ארמני.
רוסטאן היה ממלוכי מצרי שנולד בטביליסי שבממלכת כארתלי-קאחתי (כיום גאורגיה), כבן השישי, לסוחר ארמני, רוסטום אוּנאן, ואם גאורגית. כשהיה בן שנתיים חזר אביו לעיר הולדתו אפרחאן שבארמניה, ושם גדל. במהלך המלחמה הפרסית-ארמנית התפצלה משפחתו, ובגיל 13 נמכר לעבדות, מאז נמכר שוב שבע פעמים. בפעם האחרונה הוא נרכש על ידי סאלא-ביי, אחד מ-24 מושלי מצרים, והועבר לקונסטנטינופול, מתוך מטרה להפוך אותו לחייל במיליציה הממלוכית של נפוליאון בונפרטה. בשנת 1798, במהלך המערכה הצרפתית במצרים ובארץ ישראל נתן אל-בקרי שייק, השייח של קהיר, סוס ערבי כמתנה לקיסר חברו. באותה הזדמנות הציג את העבד הצעיר בפני נפוליאון בונפרטה. הקיסר התרשם מרוסטאן ולכן כשעזב נפוליאון לצרפת נתן לו את רוסטאן ואת איברהים, ממלוכי אחר, במתנה. לימים הפך איברהים להיות שומר ראשה של מאדאם בונפרטה, תחת השם עלי, ורוסטאן הפך לשומר ראשו של הקיסר. רוסטום שינה את שמו לרוסטאן בשפה הצרפתית.
רוסטאן הפך לבן לוויה קבוע בכל מסעותיו של נפוליאון בציבור; הוא ליווה אותו בכל המשלחות, בכל התהלוכות והמצעדים ובכל הקרבות. אומץ ליבו ונאמנותו לקיסר הייתה ידועה ברבים. רוסטאן המשיך לתפקד כשומר ראשו של נפוליאון עד לשנת 1814, שבה נשא את מדמואזל דואוויל, שהייתה משרתת של ג'וספין, לאישה וסירב להתלוות לנפוליאון לאי אלבה, בנימוק שמשפחתו קושרת את ידיו מלעזוב את צרפת ושהוא לא יכול לעזוב את משק הבית שלו.
לאחר יציאתו לגמלאות, רוסטאן ורעייתו עברו לעיר דורדאן (אנ') בצרפת, שם נפטר ונקבר לאחר פטירתו ב-1845.
ריקטור

| --- | --- |

ריקטור, כפי שהופיע על עטיפת החוברת X-Factor #250 ממרץ 2013. אמנות מאת דייוויד ירדין, קליי מאן ודייוויד קוריאל
 סוג:  גיבור-על
 הוצאה לאור:  מארוול קומיקס
 הופעה ראשונה:  X-Factor #17 (יוני 1987)
 יוצרים:  לואיז סימונסון וולטר סימונסון
 גילום הדמות:  ג'ייסון גנאו ("לוגאן")
 מידע
 שם אמיתי:  חוליו אסטבן "ריק" ריקטר
 כינויים:  ריק, חואקים מוריטה, ג'ייק, מוטאייט #527, יחידה #2347
 סטטוס:  פעיל
 מקצוע:  חוקר פרטי
 כוחות:  שחרור אנרגיה סייסמית דרך קצות אצבעותיו, וכך לגרום לרעידות אדמה, גלי הלם ותזוזת טקטוניקת הלוחות
 חבר בקבוצה:  המוטנטים החדשים, אקסקליבר
 חבר לשעבר בקבוצה:  אקס פקטור אקס פקטור חקירות המטהרים אקס-פורס נשק פריים אקס-טרמינייטורז (חבר מייסד) תאגיד אקס
 אזרחות:  ארצות הברית 
 דמויות קשורות
 משפחה:  לואיס אלחנדרו גאראבאלו ריקטר (אב, מת) גונזלו ריקטר (דוד) ראמון ועומאר דומינגו ריקטר (בני דודים)
 אויבים:  סטרייף 
 
ריקטור (באנגלית: Rictor) הוא דמות בדיונית של גיבור-על מוטאנט המופיעה בחוברות הקומיקס אקס פקטור חקירות ביקום מארוול קומיקס. הדמות הופיעה לראשונה בחוברת X-Factor #17 מיוני 1987, ונוצרה על ידי הכותבת לואיז סימונסון והמאייר וולטר סימונסון.
ריקטור הוא האלטר אגו של חוליו אסטבן "ריק" ריקטר, מוטאנט בעל כוחות סייסמיים וחבר מייסד של קבוצות אקס פורס ואקס-טרמינייטורז. ריקטור הוצג בהרצה הראשונה של קבוצת אקס פקטור, אך זכה להתפתחות בסדרת אקס פורס של פביאן ניצ'זה. ריקטור הוא הומוסקסואל דבר שהתבטא בנשיקה עם חברו של ריקטור לקבוצת האקס פקטור, שאטרסטאר, בחוברת X-Factor Vol.3 #45 מאוגוסט 2009. ריקטור איבד את כוחו באירוע "בית אם" מ-2005, אך הצטרף לקבוצת אקס פקטור חקירות גם ללא כוחותיו, ששוחזרו על ידי מכשפת השני ב-Avengers: The Children's Crusade #6 מאוגוסט 2011.
את דמותו של ריקטור בסרט הלייב אקשן "לוגאן" מגלם השחקן ג'ייסון גנאו. בגרסה זו, ריקטור הוא נער בגיל ההתבגרות אשר נוצר בפרויקט "X-23" של המדען זנדר רייס במעבדות "טרנסיג'ן" כתוצאה מתרומת דם ושתלי DNA של דומיניק פטראקיס. הוא בורח עם נערים נוספים לגבול מקסיקו במטרה להסתתר מהרודפים אותו, ומתעמת עם הקיבורג דונלד פירס בניסיונו להגן על הילדה לורה קיני ואביה לוגאן.
ריקושט (סרט)

| --- | --- |

 בימוי:  ראסל מולקאי 
 הופק בידי:  ג'ואל סילבר 
 תסריט:  סטיבן א. דה-סוזה, פרד דקר 
 עריכה:  פטר הונס 
 שחקנים ראשיים:  דנזל וושינגטון ג'וש אוונס Rielle Hunter ויקטוריה דילארד Starletta DuPois שרמן הווארד אניטה ברון ריק קרמר ג'ורג' צ'ונג טים דה זארן מיגל סנדובל ג'ון אמוס קווין פולאק אייס-טי ג'ון לית'גו מרי אלן טריינור לינדזי וגנר ג'סי ונטורה Cylk Cozart Jim Ishida תומאס רוזאלס 
 מוזיקה:  אלן סילבסטרי 
 צילום:  פיטר לוי 
 מדינה:  ארצות הברית 
 חברת הפקה:  סרטי HBO, Silver Pictures 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  4 באוקטובר 1991
 משך הקרנה:  104 דק' 
 שפת הסרט:  אנגלית 
 סוגה:  סרט פשע, סרט מתח, נאו-נואר, סרט פעולה, הוד פילם 
 הכנסות באתר מוג'ו:   ricochet
 דף הסרט ב־IMDb
 
ריקושט (באנגלית: Ricochet) הוא סרט פעולה אמריקאי משנת 1991 בבימויו של ראסל מולקהי ובכיכובם של דנזל וושינגטון, ג'ון ליתגאו, אייס טי, קווין פולק ולינדזי וגנר.
תקציר העלילה

השוטר ניק סטיילס (דנזל וושינגטון) מצליח למנוע שוד גדול ולעצור את הפושע ארל טאלבוט בלייק (ג'ון ליתגאו). בעקבות המקרה סטיילס מקבל קידום מהיר והופך לעוזר התובע המחוזי של לוס אנג'לס.
מספר שנים לאחר מכן בלייק מצליח לברוח מהכלא והוא מעוניין לנקום בסטילס על שגרם לו לשבת בכלא. אף על פי כן, בלייק איננו מעוניין במותו של סטיילס אלא במקום זאת הוא מעוניין להפוך את חייו לגיהנום אמיתי על ידי הפקת ראיות לפשעים שבוצעו לכאורה על ידי סטיילס.
רובליובקה

מראה אופייני ברובליובקה
כביש רובליובו-אוספנסקויה
רובליובקה (ברוסית:  Рублёвка) הוא שם בלתי רשמי של אזור מגורים יוקרתי בפרברים המערביים של מוסקבה.
השם נובע משמו של הכביש רובליובו-אוספנסקויה. אין יחידה מנהלית רשמית בשם "רובליובקה", אבל שם זה הפך פופולרי בחברה ובתקשורת ההמונים. פקידי ממשלה רוסיים רבים ואנשי עסקים מצליחים מתגוררים בקהילות המגודרות של רובליובקה. מחירי הנדל"ן שם הם מהגבוהים בעולם.
במשך שנים אזור כביש רובליובסקויה היה אזור מגורים עבור האצולה הרוסית, מאחר שהיה הדרך שדרכה נסע הצאר בתקופת המאה ה-16 וביתר שאת בתקופת שושלת רומנוב. השליטים מיכאיל פיודורוביץ', אלכסיי מיכאילוביץ', פיוטר הגדול ויקתרינה הגדולה היו נוסעים דרך אזור זה בנוסעם אל מנזר סאבינו-סטורוז'בסקי בזווניגורוד. זהו גם היה אזור ציד מלכותי ואצילים רבים התגוררו כאן כדוגמת הנסיכים יוסופוב, שובאלוב וגוליצין. גם השינוי במצב המדיני לא הביא את בני המעמד הגבוה להדיר את רגליהם מכאן. כאן שכנו מעוני הקיץ של לנין, סטלין ושל כל מזכ"לי המפלגה הקומוניסטית מחרושצ'וב ועד מיכאיל גורבאצ'וב, כך גם מדינאים בכירים אחרים כמו אנסטאס מיקויאן, פליקס דזרז'ינסקי, ניקולאי יז'וב ומדענים ואמנים רבים כמסטיסלב רוסטרופוביץ', אנדריי סחרוב, דמיטרי שוסטקוביץ' ודיפלומטים זרים. בתקופה הסובייטית ליאוניד ברז'נייב התגורר במרחק הליכה מהסופר אלכסנדר סולז'ניצין שנרדף על ידי הקג"ב והסתתר במעונו של רוסטרופוביץ'.
בשנות התשעים של המאה העשרים האזור הפך לביתם של אוליגרכים רבים כמו מיכאיל חודורקובסקי, בוריס ברזובסקי לפני בריחתו לאנגליה וגם נשיא רוסיה מחזיק כאן מעוני קיץ.
ראו גם

בארוויחה
הערות שוליים

↑  http://www.dailymail.co.uk/news/article-2897053/Has-collapse-Russian-economy-finally-hit-super-rich-Sumptuous-palaces-owned-oligarchs-begin-appear-Moscow-s-property-market-70million.html
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
רותם גפינוביץ

| --- | --- |

רותם גפינוביץ במדי הקבוצה ההולנדית Jos Feron Lady Force‏, 2016
 לידה:  9 ביוני 1992 (בת 32) מודיעין-מכבים-רעות, ישראל 
 
רותם גפינוביץ במדי הקבוצה ההולנדית WM3‏ (2017)
רותם גפינוביץ חוצה את קו הסיום ומנצחת בקטגוריית עילית נשים במרוץ אורים - מרוץ פתיחת עונת 2016 באופני כביש בישראל
רותם גפינוביץ במרוץ נגד השעון באליפות העולם באינסברוק, 2018
רותם גפינוביץ (נולדה ב-9 ביוני 1992) היא רוכבת אופניים ישראלית באופני כביש ובאופני הרים. היא אלופת ישראל במרוץ הכביש לשנת 2015 ו-2024 אלופת ישראל באופני הרים לשנת 2015 ואלופת ישראל במרוץ נגד השעון לשנים 2018, 2019, 2021, 2023 ו-2024. היא השתתפה באליפות העולם באופני כביש ב-2012. היא ייצגה את ישראל במרוץ הכביש באולימפיאדת פריז, באוגוסט 2024.
בשנים 2019 ו-2020 רכבה בקבוצה המקצוענית הגרמנית קניון-סראם (צר'). מיוני 2021 ועד סוף 2021 רכבה גפינוביץ בקבוצת "Bingoal Casino - Chevalmeire Cycling Team". בעונת 2022 היא רכבה בקבוצת Team Roland Cogeas Edelweiss (אנ') בעונת 2023 היא רוכבת בקבוצה ההולנדית מדרג הקונטיננטל, Hess Cycling Team. בישראל רוכבת תחת קבוצת IGP.
קבוצות

גדלה במודיעין. החלה לרכוב באופן תחרותי בגיל 10, תחילה, במסגרת קבוצת מצמן-דיסקונט בקטגוריית גיל 15-16. ולאחר מכן בקבוצת "500 ואט" בהדרכתו של אילן אולמן. בכל אחת מהשנים 2010, 2011 ו-2012 בילתה חלק מהעונה בבלגיה ורכבה שם במרוצים במדי קבוצות נוער מקומיות. ב-2010 אף ניצחה במרוץ בראבנצה פיל (אנ') בקטגוריית הנערות. ב-2012, בעת שרכבה עדיין בקבוצת 500 ואט, ייצגה את ישראל במרוץ הכביש באליפות העולם שהתקיימה בהולנד. ב-2013 הצטרפה לקבוצת הנשים הבלגית טופספורט פלאנדרן (אנ'). במקביל, עברה ב-2013 להתאמן ולרכוב במרוצים בישראל בקבוצת IGP, בהדרכת צחי בויגן. באביב 2016 רכבה במסגרת הקבוצה ההולנדית Jos Feron Lady Force. במקביל ולאחר מכן, רכבה גם במסגרת נבחרת ישראל לנשים והייתה אחת המועמדות לייצג את ישראל באולימפיאדת ריו דה ז'ניירו (2016) (בסופו של דבר, ייצגה שני בלוך את ישראל באולימפיאדה). בסוף עונת 2016 פורסם כי גפינוביץ הוחתמה בקבוצה ההולנדית WM3 Pro Cycling שנוסדה לאחר פירוק קבוצת הצמרת ההולנדית Rabobank-Liv Woman Cycling Team שנחשבה לאחת הקבוצות הבכירות בעולם מרוצי אופני הכביש לנשים. בשורות WM3 Pro Cycling רכבה גם מריאנה ווס, הנחשבת כאחת מהרוכבות הגדולות בהיסטוריה של הענף. גפינוביץ רכבה בשורות הקבוצה ההולנדית בעונות 2017 ו-2018 והוחתמה בסוף 2018, יחד עם אלופת ישראל, עומר שפירא, בקבוצה הגרמנית קניון-סראם (צר').
המשחקים האולימפיים בפריז 2024

גפינוביץ נבחרה על ידי איגוד האופניים הישראלי לייצג את ישראל במשחקים האולימפיים בפריז 2024. היא השתתפה במרוץ הכביש האולימפי שאורכו 157.6 קילומטר. היא הצליחה להיכנס לקבוצת בריחה, אלא שזו הורכבה מרוכבות חלשות יחסית והושגה על ידי הדבוקה כשנותרו כ-60 ק"מ עד קו הסיום בגני טרוקדרו שבפריז. בסיום דורגה גפינוביץ במקום ה-77, בפיגור של 14:19 דקות אחרי המנצחת מארצות הברית, קריסטן פוקנר (אנ').
הישגים > אופני כביש

2011 - מקום שלישי באליפות ישראל - מרוץ נגד השעון
2012 - מקום שני באליפות ישראל - מרוץ כביש
2012 - מקום שני באליפות ישראל - מרוץ נגד השעון
2013 - מדליית כסף במכביה התשע-עשרה - מרוץ כביש
2015 - מקום ראשון באליפות ישראל - מרוץ כביש
2015 - מקום שני באליפות ישראל - מרוץ נגד השעון
2016 - מקום שני באליפות ישראל - מרוץ כביש
2018 - אלופת ישראל במרוץ נגד השעון
2018 - מקום שני באליפות ישראל - מרוץ כביש
2019 - מקום שלישי במרוץ מעלה העקרבים - מרוץ נגד השעון (קטגוריה 1.2 UCI)
2019 - מקום ראשון במרוץ הערבה - (קטגוריה 1.2 UCI)
2019 - אלופת ישראל במרוץ נגד השעון
2021 - אלופת ישראל במרוץ נגד השעון
2023 - אלופת ישראל במרוץ נגד השעון
הישגים > אופני הרים

2015 - מקום ראשון באליפות ישראל באופני הרים
הישגים > סייקלוקרוס

2017 - מקום ראשון באליפות ישראל
הערות שוליים

1 2  גיא חלמיש, וידאו – הסיפור של רותם ושלומי – אליפות ישראל באופני הרים 2015 בחסות Bergamont, באתר "בייקפאנל", 18 ביולי 2015
↑  The Squad, באתר Team Roland Cogeas Edelweiss
1 2  אייבי גילת, רותם גפינוביץ' מנצחת בבלגיה, באתר "שוונג", 15 באפריל 2010
↑  אופניים: ענבר רונן עלתה למקום ה-29 בעולם, באתר וואלה, 25 במרץ 2007
↑  מור שלזינגר,אופניים זה לא ספורט לגברים בלבד, באתר "שוונג", 2 בינואר 2011
↑  רותם גפינוביץ, באתר procyclingstats.com (באנגלית)
↑  דני אסקרוב, הדרמה והסיפור מאחורי אליפות ישראל באופני כביש 2013, באתר "בייקפאנל", 29 ביוני 2013
↑  עומר שפירא ורותם גפינוביץ חתמו בקבוצת קניון-סראם, באתר "בייקפאנל", 19 בדצמבר 2018
↑  המכביה, היום ה-7: פיינגולד והחותרות הפסידו לארה"ב, באתר וואלה, 25 ביולי 2013
1 2  ניצחון לרותם גפינוביץ בטור ערבה, באתר "שוונג", 3 במרץ 2019
↑  רוכבות במחתרת - דו-קרב בערבה, תיאור המרוץ בפודקאסט של דני אסקרוב, 5 במרץ 2019
↑  גיא ניב ורותם גפינוביץ' הם אלופי ישראל בנגד השעון, באתר "שוונג", 16 ביוני 2019
↑  דני אסקרוב, וידאו - הסיפור של רותם ושלומי - אליפות ישראל באופני הרים 2015 בחסות Bergamont - BIKEPANEL
|  משלחת ישראל לאולימפיאדת פריז (2024)  |
| --- | --- | --- |
|  אופניים | איתמר איינהורן • רותם גפינוביץ • תומר זלצמן • מיכאל יעקובלב |  |
|  אתלטיקה | גשאו איילה • גירמה אמרה • בלסינג אפריפה • מאור טיורי • מארו טפרי • לונה צ'מטאי-סלפטר |  |
|  בדמינטון | מישה זילברמן |  |
|  ג'ודו | טוהר בוטבול • מאיה גושן •  רז הרשקו • ים וולצ'ק •   ענבר לניר • שגיא מוקי •  תמנע נלסון-לוי •  פיטר פלצ'יק • גפן פרימו • שירה ראשוני • ברוך שמאילוב • גילי שריר   נבחרת ישראל בג'ודו (טוהר בוטבול • מאיה גושן • רז הרשקו • ים וולצ'ק • ענבר לניר • שגיא מוקי • תמנע נלסון-לוי • פיטר פלצ'יק • גפן פרימו • שירה ראשוני • ברוך שמאילוב • גילי שריר) |  |
|  גלישת גלים | ענת ליליאור |  |
|  התעמלות אמנותית | דריה אטמנוב    נבחרת ישראל בהתעמלות אמנותית (שני בקנוב, דיאנה סברצוב, הדר פרידמן, רומי פריצקי, אופיר שחם) |  |
|  התעמלות מכשירים |  ארטיום דולגופיאט • ליהיא רז |  |
|  טאקוונדו | אבישג סמברג |  |
|  טריאתלון | שחר שגיב |  |
|  ירי תחרותי | סרגיי ריכטר |  |
|  כדורגל | נבחרת ישראל בכדורגל (מוחמד אבו ניל, איתן אזולאי, ניב אליאסי, נועם בן הרוש, עמרי גאנדלמן, שון גולדברג, אוסקר גלוך, אושר דוידה, עדי יונה, אור ישראלוב, סתיו למקין, אלעד מדמון, עומר ניראון, ליאל עבדה, עיליי פיינגולד, איינאו פרדה, רוי רביבו, עידו שחר, דור תורג'מן) |  |
|  סיף | יובל פרייליך |  |
|  שחייה | אביב ברזלי • איתן בן שטרית • דריה גולובטי • אנסטסיה גורבנקו • אלכסיי גליבינסקי • דוד גרצ'יק • מירון חרותי • גל כהן גרומי • דניס לוקטב • אנדראה מורז • אדם מראענה • בר סולובייצ'יק • איילה ספיץ • לאה פולונסקי • רון פולונסקי • תומר פרנקל • מרטין קרטאבי |  |
|  שחייה אומנותית | שלי בובריצקי • אריאל נשיא |  |
|  שחייה במים פתוחים | מתן רודיטי |  |
|  קשתות | רועי דרור • מיכאלה משה |  |
|  רכיבה | אשלי בונד • דניאל בלומן • רובין מוהר • איזבלה רוסקוף |  |
|  שיט | עומר ורד וילנצ'יק • דור זרקה • ניתאי חסון • נועה לסרי • גל צוקרמן •  שרון קנטור •  תום ראובני • שי קקון |  |
קרחון מורס (אנטארקטיקה)

ערך זה עוסק בקרחון באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  66°16′00″S 130°05′00″E﻿ / ﻿66.26667°S 130.08333°E﻿ / -66.26667; 130.08333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מורס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מורס
 
קרחון מורס (באנגלית: Morse Glacier) הוא קרחון באזור חוף באנזארה בארץ ווילקס שבמזרח אנטארקטיקה.
הקרחון ממוקם 5 קילומטרים דרומית-מערבית לכף מורס.
הקרחון נשפך אל הצד המזרחי של מפרץ פורפוס.
היסטוריה > גילוי ומיפוי הקרחון

הקרחון מופה לראשונה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, שנערך בעונת המחקר (הקיץ האנטארקטי) 1946–1947.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם ויליאם ה. מורס (William H. Morse), מצי ארצות הברית, שהיה עוזר הכלכלן (purser's steward) של הבריג פורפוס (Porpoise) - אחת מהספינות ששימשו את משלחת החקר של ארצות הברית אשר הפליגה בשנים 1848–1842, בפיקודו של צ'ארלס וילקס.
בשל שגיאת כתיב במיפוי, במספר מפות נקרא הקרחון "קרחון מוז" או "קרחון מואוז" (Mose Glacier) במשך מספר שנים.
רוסטוב

ערך זה עוסק בעיר בצפון מערב רוסיה. אם התכוונתם לעיר בדרום מערב רוסיה, ראו .
הקרמלין של רוסטוב (1911)
רוסטוב (ברוסית: Росто́в, בנורדית עתיקה: Rostofa) היא אחת הערים העתיקות ביותר ברוסיה ומרכז תיירות חשוב בערי "טבעת הזהב של רוסיה". היא שוכנת לחופי אגם נרו במחוז ירוסלבל. אוכלוסייתה מונה 31,792 נפש.
היסטוריה

העיר מוזכרת לראשונה בכתובים בשנת 862 כמקום יישוב חשוב, ובמאה ה-13 הפכה לבירת אחת הנסיכויות החשובות. בשנת 1474 היא צורפה לנסיכות מוסקבה. גם לאחר שאיבדה את עצמאותה, המשיכה העיר להיות מרכז דתי חשוב. משנת 988 היא הייתה מקום מושבה של הבישופות הרוסית הראשונה. במאה ה-14 הפכו הבישופים של רוסטוב לארכיבישופים, ובסוף המאה ה-16 למטרופוליט. אחד מאותם מטרופוליטים, יונה סייסואביץ' (1607–1690 לערך), אחראי למבנה הבולט של העיר: הקרמלין, אשר נחשב ליפה ביותר מחוץ למוסקבה.
העיר נבזזה על ידי המונגולים במאות ה-13 וה-14, והפולנים בשנת 1608. כס המטרופוליט עבר ממנה לירוסלבל בסוף המאה ה-18.
נוסף על ההיסטוריה שלה, ידועה העיר גם בזכות עבודות האמייל שלה.
רונאלד לאינג

| --- | --- |

 לידה:  7 באוקטובר 1927 גלאזגו, הממלכה המאוחדת 
 פטירה:  23 באוגוסט 1989 (בגיל 61) סן טרופה, צרפת 
 ענף מדעי:  פסיכיאטריה 
 מקום לימודים:  אוניברסיטת גלאזגו 
 צאצאים:  פול לאינג 
 
רונאלד לאינג (באנגלית: Ronald David Laing;‏ 7 באוקטובר 1927 – 23 באוגוסט 1989) היה פסיכיאטר אקזיסטנציאליסט סקוטי.
ביוגרפיה

לאינג נולד ב-7 באוקטובר 1927 במחוז גובנהיל שבגלזגו. בן יחיד לדייוויד פארק מק'נהר לאינג ואמילה גלן לאינג. הוא למד רפואה באוניברסיטת גלאזגו. במהלך לימודיו יסד מועדון פילוסופי אשר נשיאו היה ברטראנד ראסל. לאינג נכשל במבחנים הסופיים של לימודיו ב-1950. אך לאחר כחצי שנה בה עבד ביחידה פסיכיאטרית בבית חולים עבר את הבחינות.
לאינג שירת מספר שנים כפסיכיאטר בצבא הבריטי. ב-1953 עזב את הצבא ועבר לבית חולים פסיכיאטרי בגלאזגו. בשנת 1956 עבר לעבוד בקליניקה בלונדון שם עבד עם דונלד ויניקוט וג'ון בולבי. בשנת 1965 התחיל פרויקט קהילתי הידוע כ"קינסלי הול" במסגרתו חיו תרפיסטים ומטופלים יחדיו בסביבה שוויונית. קינגסלי הול היווה את מקור ההשראה עבור חלופות לאשפוז פסיכיאטרי רבות כגון סוטריה. בשנותיו האחרונות פנה לאינג לכיוונים שנויים במחלוקת, ויש עמיתים אשר אף החשיבו את לאינג לפסיכוטי. כך למשל הציע סדנאות "לידה מחדש" במסגרתן ניתנה למשתתפים אפשרות לשחזר את חוויות הלידה.
לאינג עסק רבות באטיולוגיה, בפנומנולוגיה ובהקשרים החברתיים והתרבותיים של הפרעות פסיכיאטריות שונות תוך התמקדות בפסיכוזה. דעותיו הושפעו באופן חזק מאוד מהפילוסופיה האקזיסטנציאליסטית ואתגרו את השיח הפסיכיאטרי המקובל באותן שנים. לאינג ראה בהוויה של "חולה הנפש" לא אוסף של סימפטומים בהם יש לטפל, אלא תגובה הגיונית לנסיבות חייו. עקב כך דרכי הטיפול שהציע לא התמקדו בסמפטום זה או אחר אלא הציעו התבוננות הוליסטית במטופל וניסיון ליצירת קשר אותנטי עמו. לא אחת תויג לאינג כדמות חשובה בשיח האנטי-פסיכיאטריה, אף שהוא עצמו דחה את התווית הזאת.
ספריו שפורסמו בעברית

Divided Self: An Existential Study in Sanity and Madness. בעברית: האני החצוי, בהוצאת הקיבוץ המאוחד
The Voice of Experience בעברית: קולה של חוויה. הוצאת דביר
Sanity, Madness, and the Family: Families of Schizophrenics בעברית: שפיות שיגעון והמשפחה. הוצאת גומא, ציריקובר
הפוליטיקה של המשפחה
הפוליטיקה של ההתנסות
האני ואחרים
"שיחות עם ילדי" הוצאת אחיאסף 1980 תרגום: שולמית ועמשי לוין. זהו לקט של שיחות רבות בין ר.ד. לאינג לילדיו וילדים אחרים, שיחות שנרשמו במשך שבע שנים.
סבכים (Knots) – הוצאת כמתת. תרגום חיה יוקר ויורם פרי
הערות שוליים

↑  Hendrix, V., & Fort, D. C., Soteria : through madness to deliverance, California: Xlibris Corporation, 2004
↑  Nick Crossley, R. D. Laing and the British anti-psychiatry movement: a socio–historical analysis, Social Science & Medicine 47, 1998-10, עמ' 877–889 doi: 10.1016/s0277-9536(98)00147-6
| --- | --- |
בקרת זהויות :  NLI: 987007278582605171  PLWABN: 9810638311505606  BIBSYS: 90084081  BNE: XX992534  BnF: cb11910720m (data)  CANTIC: a10374930  CiNii: DA0031622X  GND: 118568779  ICCU: CFIV017895  ISNI: 0000 0000 8339 4180  LCCN: n80005655  MusicBrainz: 6ae91c45-b30d-48b9-806b-ee83a2bc845e  NDL: 00446672  NKC: xx0004924  NLA: 35288159  NLG: 86717  NLK: KAC2018P3909  NTA: 068512120  SELIBR: 205436  SNAC: w6n58krc  SUDOC: 026961245  Trove: 898680  VIAF: 14772266   WorldCat (עם VIAF): 14772266
רובל טרנסדנייסטרי

| --- | --- |

שטר של 50 רובלים טרנסדנייסטרים
 משתמשים:  טרנסניסטריה טרנסניסטריה
 סמל:  p
 ISO 4217:  אין
 יחידות משנה
 1/100:  קופייקה
 מטבעות ושטרות
 שטרות בשימוש:  1, 5, 10, 25, 50, 100, 200, 500 רובלים
 מטבעות בשימוש:  5, 10, 25, 50 קופייקות
 בנק מרכזי
 אינפלציה:  10.83% (2005)
 בנק מרכזי:  הבנק של רפובליקת טרנס-דנייסטר
 http://www.cbpmr.net/
הרובל טרנסדנייסטרי הוא ההילך החוקי של טרנסניסטריה. רובל טרנסדנייסטרי אחד מחולק ל־100 קופייקות.
למטבע אין סימול בתקן ISO 4217, אך גופים מקומיים משתמשים ב-PRB במקום סימול תקני.
ב-2014 יצאה סדרה של ארבעה מטבעות שלראשונה בעולם עשויים פלסטיק, בערכים 1,3,5 ו-10 רובל
מטבע אחד רובל עשוי פלסטיק
ראו גם

לאו מולדובני
הערות שוליים

↑
↑  https://www.coinworld.com/news/world-coins/breakaway-republic-of-transnistria-issues-plastic-coins-aug--22.html
ערך זה הוא קצרמרבנושא כלכלה. אתם מוזמנים לתרום לוויקיפדיה ו.